**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 200**

(protokols Nr. 7, 26. p.)

**Par zemes vienības, ar kadastra apzīmējumu 70420100884 Aronas pagastā, Madonas novadā, sadalīšanu un nekustamā īpašuma lietošanas mērķu noteikšanu jaunveidojamām zemes vienībām**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 11. martā ar reģ. Nr. 2.1.3.6/25/446) ar lūgumu atsavināt daļu no Madonas novada pašvaldībai piekrītoša zemes gabala ar kadastra apzīmējumu 70420100884 apmēram 720 m2 platībā.

Zemes vienība ar kadastra apzīmējumu 70420100884, kuras kopējā platība ir 0,1471 ha, ir nekustamā īpašuma “Ceļtekas” (kadastra numurs 70420100913) sastāvā un pamatojoties uz Aronas pagasta pārvaldes 2009. gada 22. decembra lēmumu tā piekritīga Madonas novada pašvaldībai.

Saskaņā ar Nekustamā īpašuma valsts kadastra informācijas sistēmā pieejamo informāciju, nekustamais īpašums “Ceļtekas” (kadastra numurs 70420100913) nav ierakstīts zemesgrāmatā. Saskaņā ar Zemes ierīcības likuma, Pārejas noteikumu 1. punktu, kas nosaka, *ka līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums,* zemes vienības sadalīšanai nav jāizstrādā zemes ierīcības projekts.

Saskaņā ar spēkā esošajiem Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", funkcionālais zonējums atbilstoši plānotai (atļautai) izmantošanai zemes vienībai ar kadastra apzīmējumu 70420100884 ir transporta infrastruktūras teritorija (TA). Zemes vienībai ar kadastra apzīmējumu 70420100884 noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101) 0,1471 ha platībā.

Saskaņā ar grafisko pielikumu (1. pielikums) un pamatojoties uz Nekustamā īpašuma valsts kadastra likuma, pirmās daļas, 9. panta, 1. punktu un Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, trešās daļas 16.1. apakšpunktu un II1 daļas 15.3 punktu, un Madonas novada pašvaldības saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. **Sadalīt** pašvaldībai piekrītošo zemes vienību ar kadastra apzīmējumu 70420100884, ar kopējo platību 0,1471 ha platībā, divās daļās, atbilstoši pielikumam (1. pielikums).
2. Jaunveidojamo zemes vienību aptuveni 0,0771 ha platībā (pēc kadastrālās uzmērīšanas zemes vienības platība var tikt precizēta) **iekļaut** jauna nekustamā īpašuma sastāvā, kam piešķirt nosaukumu “Ceļteku dārziņš”, kas atrodas Aronas pagastā, Madonas novadā.
3. Jaunveidojamai zemes vienībai aptuveni 0,0771 ha platībā (pēc kadastrālās uzmērīšanas zemes vienības platība var tikt precizēta) **noteikt** funkcionālās zonas lietošanas mērķi – savrupmāju apbūves teritorija (DzS) 0,06 ha platībā.
4. Jaunveidojamo zemes vienību aptuveni 0,07 ha platībā (pēc kadastrālās uzmērīšanas zemes vienības platība var tikt precizēta) **saglabāt** nekustamā īpašuma “Ceļtekas” ar kadastra numuru 70420100913 sastāvā.
5. Jaunveidotai zemes vienībai aptuveni 0,07 ha platībā(pēc kadastrālās uzmērīšanas zemes vienības platība var tikt precizēta) **noteikt** funkcionālās zonas lietošanas mērķi – transporta infrastruktūras teritorija (TR) 0,07 ha platībā.

Domes priekšsēdētājs A. Lungevičs

*D. H. Dzelzkalēja 28335803*